kardosdrur/scandi-wiki huggingface dataset:
Matt Besler

Matthew Scott Besler (født d. 11. februar 1987) er en amerikansk tidligere professionel fodboldspiller, som spillede som forsvarsspiller i sin karriere.

Klubkarriere

Sporting Kansas City 
Besler blev draftet af Kansas City Wizards, senere omdøbt til Sporting Kansas City, ved draften i 2009. Besler etablerede sig hurtigt som en af de bedste forsvarsspillere i ligaen, og blev i 2012 kåret til ligaens bedste forsvarsspiller.

Efter at Jimmy Nielsen var gået på pension, blev Besler valgt som Sporting KC's nye anfører i 2014.

Efter 2020 sæsonen annoncerede Sporting KC, at de ikke ville forlænge Beslers kontrakt, og han forlod dermed klubben. Hans 348 kampe for klubben er flere end nogen anden spiller i klubbens historie.

Austin FC 
Besler skiftede i januar 2021 til Austin FC. Besler annoncerede efter 2021 sæsonen, at han gik på pension.

Landshold 
Besler debuterede for USA's landshold den 29. januar 2013.

Titler 
Sporting Kansas City

 Lamar Hunt U.S. Open Cup: 3 (2012, 2015, 2017)
 MLS Cup: 1 (2013)
USA
 CONCACAF Gold Cup: 2 (2013, 2017)

Individuelle

 MLS Årets forsvarsspiller: 1 (2012)
 MLS Årets hold: 2 (2012, 2013)
 MLS All-Star: 4 (2011, 2013, 2014, 2015)

Kilder

Eksterne henvisninger 

 Matt Besler på National-Football-Teams.com
 Matt Besler  på FIFA.com

Personer fra Kansas
Fodboldspillere fra USA
Fodboldlandsholdsspillere fra USA
Fodboldspillere fra Sporting Kansas City
Fodboldspillere fra Austin FC
Deltagere ved verdensmesterskabet i fodbold 2014
Deltagere ved Copa América Centenario
John Anthony Brooks

John Anthony Brooks (født 28. januar 1993 i Berlin, Tyskland) er en amerikansk/tysk fodboldspiller (midterforsvarer). Han spiller for VfL Wolfsburg i den tyske Bundesliga.

Brooks spillede som ungdomsspiller hos Hertha Berlin i sin fødeby. I 2012 blev han indlemmet i klubbens førsteholdstrup, og debuterede for holdet den 3. august 2012 i et 2. Bundesliga-opgør mod Paderborn.

Landshold 
Brooks besidder både et tysk og et amerikansk statsborgerskab, men spiller for USA's landshold. Han står (pr. april 2018) noteret for 33 kampe for holdet, som han debuterede for 14. august 2013 i en venskabskamp mod Bosnien. Han var en del af den amerikanske trup til VM i 2014 i Brasilien, hvor han med et hovedstød kort før tid blev matchvinder i amerikanernes første gruppekamp mod Ghana.

Referencer

Eksterne henvisninger 

Fodboldspillere fra USA
Fodboldspillere fra Tyskland
Fodboldspillere fra Hertha BSC Berlin
Fodboldspillere fra VfL Wolfsburg
Personer fra Berlin
Chillout

Chillout er en betegnelse for en elektronisk musikform til afslappende stemning eller en begivenhed, hvor sådan en slags musik spilles.

Referencer 

Musik
Mikkel Diskerud

Mikkel Morgenstar Pålssønn Diskerud  (født 2. oktober 1990 i Oslo, Norge) er en amerikansk/norsk fodboldspiller (midtbane). Han spiller i Sverige for IFK Göteborg, udlejet fra Manchester City.

Diskerud startede sin seniorkarriere hos Stabæk, som han også havde spillet for som ungdomsspiller. Han spillede den 22. marts 2009 sin første Tippeliga-kamp for klubben, hvor han også scorede sit første mål. Efter også at have spillet seks måneder på lejeophold hos belgiske KAA Gent skiftede han i 2012 til Rosenborg.

Diskerud skiftede i 2015 klub til New York City F.C. hvor han spillede samtlige 90. minutter i klubbens histories aller første kamp. Mix scorede i denne kamp klubbens aller første mål i MSL i et uafgjort opgør, som endte 1-1 mod Orlando City.

Landshold 
Diskerud er både norsk og amerikansk statsborger, men valgte at repræsentere USA's landshold. Han står (pr. april 2018) noteret for 38 kampe og seks scoringer for amerikanerne, som han debuterede for 17. november 2010 i en venskabskamp mod Sydafrika. Han var en del af den amerikanske trup til VM i 2014 i Brasilien.

Referencer

Eksterne henvisninger 

Fodboldspillere fra USA
Fodboldspillere fra Norge
Deltagere ved verdensmesterskabet i fodbold 2014
Fodboldspillere fra Stabæk Fotball
Fodboldspillere fra KAA Gent
Fodboldspillere fra Rosenborg BK
Personer fra Oslo
Alejandro Bedoya

Alejandro Bedoya (født 29. april 1987 i Englewood, New Jersey, USA) er en amerikansk fodboldspiller (offensiv midtbane/kant). Han spiller for Philadelphia Union i Major League Soccer.

Bedoya startede sin seniorkarriere hos Örebro SK i Sverige, inden han i 2011 skiftede til det skotske storhold Rangers. Den 28. august samme år debuterede han for klubben i en Premier League-kamp mod Aberdeen. Da Rangers i sommeren 2012 gik konkurs og blev tvangsnedrykket skiftede Bedoya tilbage til svensk fodbold og Helsingborg. I august 2013 skiftede han til FC Nantes i Frankrig.

Landshold 
Bedoya står (pr. april 2018) noteret for 66 kampe og to scoringer for USAs landshold, som han debuterede for 23. januar 2010 i en venskabskamp mod Honduras. Han var en del af den amerikanske trup til VM i 2014 i Brasilien.

Referencer

Eksterne henvisninger 

Fodboldspillere fra USA
Deltagere ved verdensmesterskabet i fodbold 2014
Fodboldspillere fra Örebro SK
Fodboldspillere fra Rangers F.C.
Fodboldspillere fra Helsingborgs IF
Fodboldspillere fra FC Nantes
Personer fra New Jersey
Auguste Mariette

François Auguste Ferdinand Mariette (født 11. februar 1821, død 19. januar 1881) var en fransk forsker, arkæolog og egyptolog samt grundlægger af the Egyptian Department of Antiquities (senere Supreme Council of Antiquities).

Referencer

Kilde 
 

Arkæologer fra Frankrig
Franskmænd i 1800-tallet
Ægyptologer
Medlemmer af Académie des inscriptions et belles-lettres
Brad Davis (fodboldspiller)

Bradley Joseph "Brad" Davis (født 8. november 1981 i Saint Charles, Missouri, USA) er en amerikansk tidligere fodboldspiller (venstre kant).

Davis spillede i sine college-år for St. Louis University. I 2002 blev han draftet til Major League Soccer af MetroStars, som det tredje valg samlet i draften. Han har også spillet for Dallas Burn og San Jose Earthquakes, inden han i 2006 kom til Houston Dynamo.

Landshold 
Davis nåede at spille 17 kampe for USAs landshold, som han debuterede for 7. januar 2005 i et CONCACAF Gold Cup-opgør mod Cuba. Han var en del af den amerikanske trup til VM i 2014 i Brasilien.

Referencer

Eksterne henvisninger 

Fodboldspillere fra USA
Fodboldspillere fra Sporting Kansas City
Fodboldspillere fra FC Dallas
Fodboldspillere fra San Jose Earthquakes
Fodboldspillere fra Houston Dynamo
Personer fra Missouri
St. Clair River

Saint Clair River er en flod i USA og Canada, som fører vandet fra Lake Huron og til Lake St. Clair. Floden er 64 km lang, og danner grænsen mellem provinsen Ontario i Canada og staten Michigan i USA. 

ElvSaint Clair Rivers udmunding danner et af de større  floddeltaer i Nordamerika. Ved floden ligger de store krafværker  St. Clair kraftværk (USA) og Lambton kulkraftværk (Canada).

Floden har en vandføring på omkring 5.200 m³/sek. Saint Clair har et afvandingsområde på 579.000 km².

Se også
Vandløb i USA

Eksterne kilder/henvisninger 

Vandløb i Canada
Vandløb i Michigan
Kyle Beckerman

Kyle Robert Beckerman (født d. 23. april 1982) er en amerikansk fodboldtræner, og tidligere professionel fodboldspiller, som er træner for Utah Valley Universitys fodboldhold.

Klubkarriere

Miami Fusion 
Beckerman begyndte sin karriere hos Miami Fusion i 2000.

Colorado Rapids 
Miami Fusion udgik af MLS efter 2001 sæsonen, og spillerene blev dermed puttet i et draft. Beckerman blev her draftet af Colorado Rapids. Han havde sit store gennembrud i 2003 sæsonen, og var herefter fast mand på Colorado holdet.

Real Salt Lake 
Beckerman blev i juli 2007 traded til Real Salt Lake for Mehdi Ballouchy. Han etablerede sig med det samme som en central spiller på holdet, og blev i løbet af 2008 sæsonen gjort til anfører.

Han spillede den 17. oktober 2015 sin kamp nummer 379 i MLS, og blev hermed markspilleren med flest kampe i ligaen nogensinde.

Beckerman annoncerede i december 2020 at han gik på pension.

Landsholdskarriere

Ungdomslandshold 
Beckerman har repræsenteret USA på U/17-niveau.

Seniorlandshold 
Beckerman debuterede for USA's landshold den 20. januar 2007.

Trænerkarriere 
Beckerman begyndte sin trænerkarriere i april 2021, da han blev hyret som den nye træner for Utah Valley Universitys fodboldhold.

Titler 
Real Salt Lake
 MLS Cup: 1 (2009)

USA

 CONCACAF Gold Cup: 1 (2013)

Individuelle

 MLS All-Star: 6 (2009, 2010, 2011, 2012, 2013, 2016)

Kilder

Eksterne henvisninger 

 

Personer fra Maryland
Fodboldspillere fra USA
Fodboldlandsholdsspillere fra USA
Fodboldspillere fra Miami Fusion
Fodboldspillere fra Colorado Rapids
Fodboldspillere fra Real Salt Lake
Deltagere ved verdensmesterskabet i fodbold 2014
Deltagere ved Copa América 2007
Deltagere ved Copa América Centenario
DeAndre Yedlin

DeAndre Yedlin (født 9. juli 1993 i Seattle, Washington, USA) er en amerikansk fodboldspiller (forsvarer). Han spiller for MLS-klubben Inter Miami CF.

Karriere 
Yedlin startede sin seniorkarriere hos Seattle Sounders i Major League Soccer, og spillede sin debutkamp i ligaen 2. marts samme år i et opgør mod Montreal Impact. I august 2014 blev han solgt til Premier League-klubben Tottenham, der dog udlejede ham til Sounders straks efter handlen.

Yedlin står (pr. april 2018) noteret for 50 kampe for USA's landshold, som han debuterede for 1. februar 2014 i en venskabskamp mod Sydkorea. Han var en del af den amerikanske trup til VM i 2014 i Brasilien.

Referencer

Eksterne henvisninger 

 

Personer fra Seattle
Fodboldspillere fra USA
Fodboldlandsholdsspillere fra USA
Fodboldspillere fra Seattle Sounders
Fodboldspillere fra Tottenham Hotspur F.C.
Fodboldspillere fra Newcastle United F.C.
Deltagere ved verdensmesterskabet i fodbold 2014
Deltagere ved verdensmesterskabet i fodbold 2022
Ultra Music

Ultra Music er et amerikansk pladeselskab grundlagt i 1995 af Patrick Moxey. Pladeselskabet koncentrerer sig om udgivelser indenfor electronic dance music. Den 23. januar 2013 blev selskabet lagt ind under Sony Music.

En lang række artister har udgivet på Ultra Music, herunder Rosette Sharma, Pitbull, Calvin Harris, Wolfgang Gartner, Benny Benassi, Edward Maya, Headhunterz, Congorock, Rebecca & Fiona, David Guetta, Mayra Verónica, Inna, Fedde le Grand, Basshunter, Alexandra Stan, Brass Knuckles, John de Sohn,  deadmau5 og Galimatias 

Ultra Musics YouTube kanal har mere end 2 milliarder visninger og 1,5 million følgere. Kanalen er nr 11 på listen over de mest sete kanaler.

Noter

Eksterne henvisninger 
Hjemmeside

Pladeselskaber fra USA
Etableret i 1995
Faradayeffekten

Faradayeffekten eller Faradayrotationen er den roterende effekt der får magnetens feltlinjer til at skifte retning.

Optik
Magnetisme
Polarisation
Danbo

Danbo er en dansk ost og den mest udbredte ostetype herhjemme. Danbo betegnes af Fødevarestyrelsen som "Danmarks nationalost". Det er en mild, let syrlig ost, der fremstilles af komælk. 

Danbo fremstilles som en opstukket ost med kitmodning. Under produktionen tilsættes store mængder vand, hvilket gør Danbo til en smidig og blød ost, der er velegnet til at blive skåret i skiver. 

Danmark har ansøgt om, at navnet "Danbo" gives særlig beskyttelse efter EU's forordning om oprindelsesbeskyttelse.

Produktionen af Danbo udgjorde i 2011 40.100 tons svarende til 13% af den samlede danske osteproduktion. Det er den ost, der hyppigst spises i Danmark. Danbo sælges bl.a. under varemærkerne Klovborg, Riberhus, Lillebror m.fl. Danbo kan tilsættes kommen.

Historie 
Danbo blev udviklet af mejeristen Rasmus Nielsen, der efter rejser i Østpreussen og Nederlandene i slutningen af 1800-tallet udviklede osten på Kirkeby mejeri på Fyn. Rasmus Nielsen havde dog svært ved at overtale andelshaverne til at producere en "russisk steppeost", hvorfor Rasmus Nielsen selv overtog mejeriet i forpagtning og producerede osten.

Noter

Eksterne links 
Arlas køkkenleksikon
Guide til fremstilling af Danbo ost

Oste fra Danmark
Graham Zusi

Graham Jonathan Zusi (født 18. august 1986 i Longwood, Florida, USA) er en amerikansk fodboldspiller (midtbane). Han spiller for Sporting Kansas City i Major League Soccer.

Zusi har spillet i Major League Soccer siden 2009, hvor han blev draftet til ligaen af det daværende Kansas City Wizards, der i dag har skiftet navn til Sporting Kansas City. Inden da havde han spillet college-fodbold hos University of Maryland.

Landshold 
Zusi står (pr. juni 2014) noteret for 23 kampe og tre scoringer for USA's landshold, som han debuterede for 21. januar 2014 i en venskabskamp mod Venezuela. Han var en del af den amerikanske trup til VM i 2014 i Brasilien.

Referencer

Eksterne henvisninger 

 Graham Zusi på National-Football-Teams.com
 Graham Zusi  på FIFA.com

Fodboldspillere fra USA
Deltagere ved verdensmesterskabet i fodbold 2014
Fodboldspillere fra Sporting Kansas City
Personer fra Florida
Johanna Gabriela af Østrig

Maria Johanna Gabriela (4. februar 1750–23. december 1762) var en østrigsk ærkehertuginde, der var datter af Maria Theresia af Østrig og den Tysk-romerske kejser Frans 1. Stefan. Hun var lillesøster til kejserne Josef 2. og Leopold 2. og storesøster til dronning Marie Antoinette af Frankrig.

Biografi 
Maria Johanna Gabriela blev født den 4. februar 1750 i Hofburg i Wien som den ottende datter og ellevte barn af Maria Theresia af Østrig og den Tysk-romerske kejser Frans 1. Stefan. Hun blev betragtet som særdeles indtagende og godmodig og var derfor populær ved det kejserlige hof og i den store kejserlige familie. Især havde hun et tæt forhold til sin et år yngre søster Ærkehertuginde Maria Josepha, og de to delte børneværelse og barnepige.
 
Som led i moderens ægteskabspolitik blev Ærkehertuginde Maria Johanna Gabriela forlovet med den senere kong Ferdinand 1. af Begge Sicilier. Hun døde dog inden ægteskabet som følge af et forsøg på inokulation mod kopper den 23. december 1762. Ligesom mange af sine søskende er hun begravet i Kejserkrypten i Kapucinerkirken i Wien. Hendes hjerte blev begravet separat og opbevares i hjertekrypten i Loretokapellet i Augustinerkirken i Wien.

Anetavle

Noter

Litteratur

Eksterne Henvisninger 

Huset Habsburg-Lothringen
Østrigere i 1700-tallet
Personer fra Wien
Ærkehertuginder af Østrig
Geoff Cameron

Geoffrey Scott Cameron (født d. 11. juli 1985) er en amerikansk professionel fodboldspiller, som spiller for MLS-klubben FC Cincinnati.

Klubkarriere

Houston Dynamo 
Cameron blev draftet i 2008 af Houston Dynamo, og gjorde sin førsteholdsdebut i marts 2008. Han blev hurtigt etableret som en fast mand hos Dynamo, og han blev i 2009 sæsonen kåret som del af årets mandskab i MLS.

Stoke City 
Cameron skiftede i juni 2012 til Stoke City. Han etablerede sig med det samme som en fast mand på Stoke holdet, hvor han dog måtte vende sig til at spille som højre-back fremfor midterforsvar som han tidligere havde spillet.

Queens Park Rangers 
Cameron skiftede i september 2018 til Queens Park Rangers på en lejeaftale. Efter lejeaftalen var ovre, skiftede han tilbage til Queens Park Rangers i juli 2019 på en fri transfer.

FC Cincinnati 
Cameron vendte tilbage til USA i maj 2021, da han skiftede til FC Cincinnati.

Landsholdskarriere 
Cameron fik sin debut for USA's landshold den 24. februar 2010. Han var del af USA's trupper til VM 2014 og Copa América Centenario.

Titler 
Houston Dynamo
 Major League Soccer Eastern Conference Champion: 1 (2011)

Individuelle

 Major League Soccer Årets hold: 1 (2009)
 Houston Dynamo Årets forsvarsspiller: 1 (2009)
 Major League Soccer All-Star Game: 2 (2009, 2011)

Kilder

Eksterne henvisninger 

 

Personer fra Massachusetts
Fodboldspillere fra USA
Fodboldlandsholdsspillere fra USA
Fodboldspillere fra Houston Dynamo
Fodboldspillere fra Stoke City F.C.
Fodboldspillere fra Queens Park Rangers F.C.
Fodboldspillere fra FC Cincinnati
Deltagere ved verdensmesterskabet i fodbold 2014
Deltagere ved Copa América Centenario
Firer uden styrmand

Firer uden styrmand (ofte forkortet 4-) er en kaproningsbåd, som roes af fire personer med én åre hver, i modsætning til en dobbeltfirer, hvor hver roer har to årer. Båden er ca. 12 meter lang, og klassen er på OL-programmet både for mænd og kvinder.

Første gang firer uden styrmand blev roet i OL-sammenhæng var ved OL 1904 i St. Louis.

Se også 
 Singlesculler
 Dobbeltsculler
 Toer med styrmand
 Toer uden styrmand
 Firer med styrmand
 Dobbeltfirer
 Otter

Eksterne henvisninger 

Roning
Både
Ligningsmæssige fradrag

Ligningsmæssige fradrag er skattemæssige fradrag, der fradrages i den skattepligtige indkomst. Ligningsmæssige fradrag er lønmodtagerens fradrag for udgifter til f.eks. befordring til og fra arbejdspladsen, arbejdstøj, fagforeningskontingent, dobbelt husførelse og udgifter til gaver til visse velgørende foreninger og kulturinstitutioner.

Fradragsværdi 
Ligningsmæssige fradrag har en lavere skatteværdi end fradrag, der gives i den personlige indkomst eller i kapitalindkomsten , da de kun bruges ved beregningen af sundhedsbidrag, kommune- og kirkeskat. Værdien afhænger af skatteprocenten for kommune- og kirkeskat, men udgør i 2016 ca 28,6% inklusiv kirkeskat. Det betyder, at har man et ligningsmæssigt fradrag på 1.000 kr., vil det reducere ens samlede skattebetaling med ca 286 kr.

Frem til 2019 vil fradragsværdien af de ligningsmæssige fradrag falde med 1% årligt, i takt med at sundhedsbidraget erstattes af en bundskat. Således vil fradragene fra 2019 have en skatteværdi på ca. 25,6%.

Referencer 

Fradrag
Hakan Redzep

Hakan Redzep (født 2. marts 1994) er en dansk fodboldspiller, der spiller for Anagennisi Deryneia.

Karriere 
Hakan Redzep har spillet ungdomsfodbold i KB og F.C. København og var bl.a. anfører for U15-holdet, der vandt KBU pokalfinalen i 2009. Siden skiftede han til FC Nordsjælland i sommeren 2012, og herfra skiftede han i 2014 til Vejle Boldklub på en fri transfer.

Vejle Boldklub 
Hakan Redzep debuterede for Vejle Boldklub i pokalkvartfinalen mod AC Horsens den 15. marts 2014.

Fremad Amager 
Den 28. januar 2016 skiftede Redzep til Fremad Amager. Han var i efteråret 2016 fast mand på holdet, og i december 2016 skrev han under på en forlængelse af kontrakten, således han også spillede for Fremad Amager i forårssæsonen.

Anagennisi Deryneia 
I slutningen af juli 2018 blev det offentliggjort, at Redzep skiftede til den cypriotiske klub Anagennisi Deryneia.

Eksterne henvisninger

Referencer 

Fodboldspillere fra Danmark
Fodboldspillere fra FC Nordsjælland
Fodboldspillere fra Vejle Boldklub
Fodboldspillere fra Fremad Amager
Kee Bird

Kee Bird var navnet på et B-29 Superfortress fra den amerikanske hærs luftvåben (USAAF), som under den Kolde Krig på en hemmelig mission over Nordpolen udgået fra Ladd Field-lufthavnen i Fairbanks, Alaska, mod Rusland, med 11 besætningsmedlemmer om bord, den 21. februar 1947 måtte nødlande på isen 300 km nord for Thule Air Base, i et område kaldet Daugaard-Jensens Land i det nordvestlige Grønland.

Efter nødlandingen kunne besætningen efter 3 døgn evakueres uskadt og flyet blev forladt stående på landingsstellet i den øde arktiske tundra.
Flyet var oprindeligt bygget 1945 som bombefly, men efter 2. verdenskrig ombygget til rekognosceringsfly.

Mislykket bjergningsaktion 

I 1994 iværksatte den kendte amerikanske testflyver Darryl Greenamyer en privat finansieret bjergningsaktion for at reparere og returnere det forholdsvis intakte fly til Thule og videre til USA. Til transport af reservedele og en lille Bulldozer benyttedes en de Havilland Canada DHC-4 Caribou fra 1962.

Arbejdet med udskiftningen af de fire motorer, propeller, nye rorflader og dæk foregik hastigt henover sommeren 1994, men efter de første prøvekørsler af motorerne blev mekanikeren Rick Kriege alvorligt syg. Uheldet kom ikke alene, for transportflyets ene motor gik i stykker, og da han endeligt kunne sendes på et hospital i Canada, havde han lidt så meget af indre blødninger, at han døde 2 uger efter.

Greenamyer besluttede at stoppe aktionen for 1994 og afvente næste forår, for at udnytte muligheden for at lette fra en ryddet isbane på den frosne sø, i stedet for som først planlagt på stranden, som ikke syntes speciel bæredygtig. Med nye mekanikere foretoges yderligere reparationer af bl.a. oliespild i en motor og de sidste tjek, inden flyet den 21. maj 1995 med 4 snurrende propeller af Greenamyer kørtes ud mod enden af isbanen.

Desværre opstod en brændstoflækage ved en el-generator bagerst i flyskroget og antændte en brand, som ledte kraftig sort røg op i cockpittet, der måtte evakueres. Eftersom brandslukningsmateriellet befandt sig bagerst i flyet, stod det ikke til at redde og udbrændte totalt.

Satellitfotos taget 2013 og 2014 af NASA viser det udbrændte fly endnu liggende i isen.

Se også 
 Thuleulykken

Eksterne henvisninger 

 http://b29keebird.net  
 Dream of Salvaging B-29 Goes Up in Smoke - Los Angeles Times 24. maj 1995
 Fascinating 1995 Story Of The 'Kee Bird' B-29 Salvage Attempt - Airpigz.com 15. feb. 2012 (video)
 "Kee Bird" B-29 failed recovery.  - Flitetest.com 12. jan. 2014
 Flyet, der gik så grueligt meget igennem - Jyllands-Posten 9. juni 2014, af Uffe Christensen
 B-29 Frozen for 50 years - b-29s-over-korea.com (udateret)

Flyulykker og -hændelser i Grønland
Cuiabá

Cuiabá (udtales kujaˈba) er hovedstaden i den brasilianske delstat Mato Grosso. 

Cuiabá er beliggende lige præcis i centrum af Sydamerika og sammen med nabobyen Várzea Grande udgør byen et samlet byområde.

Byen er grundlagt i 1719 under guldfeberen, og den har været delstatshovedstad siden 1818. Den er handelscentrum for kvægopdræt og landbrug. Den økonomiske udvikling har været begrænset af Cuiabás isolerede beliggenhed og af mangel på arbejdskraft. Flodbåde udgør en vigtig transportform.

Termiske kraftværker og vandkraftværker i området er blevet udvidet siden færdiggørelsen af naturgasrørledningen fra Bolivia i 2000. Byen er hjemsted for Federal University of Mato Grosso og delstatens største fodboldstadion, Arena Pantanal, som benyttes under VM i fodbold 2014.

Byen er er præget af en blanding af europæisk, afrikansk og indiansk indflydelse, hvilket ses på flere museer i byen. Cuiabá er også notabel for sin madkultur, dans, musik og håndarbejde. Den kendes som "Den sydlige port til Amazonas" og klimaet er varmt fugtigt tropisk klima. Som værtsby for VM i fodbold 2014, ventes temperaturer og luftfugtighed mere medgørlige, eftersom VM afholdes i vintermånederne.

Galleri

Kilder

Eksterne henvisninger 

 Official Website
 Local Newspaper Diário de Cuiabá Site
 Pantanal Escapes - Travel Guide and tourist information for Cuiabá
 Cuyaba - Catholic Encyclopedia article on the diocese

Byer i Brasilien
Kommuner i Brasilien
Timothy Chandler

Timothy Chandler (født d. 20. marts 1990) er en tysk-amerikansk professionel fodboldspiller, som spiller for Bundesliga-klubben Eintracht Frankfurt.

Baggrund 
Chandler er født i Frankfurt am Main til en tysk mor og en amerikansk far, som var udstationeret som soldat i Vesttyskland.

Klubkarriere

1. FC Nürnberg 
Chandler begyndte sin karriere hos sin lokalklub Eintracht Frankfurt, men lykkedes aldrig at spille en kamp for førsteholdet. Han skiftede i 2010 til 1. FC Nürnberg, og gjorde sin debut for Nürnbergs førstehold i januar 2011. Han etablerede sig som fast mand for klubben i 2011-12 sæson, og holdte denne rolle resten af hans tid der.

Eintracht Frankfurt 
Nürnberg rykkede i 2013-14 sæsonen ned, og Chandler skiftede herefter tilbage til sin tidligere klub, da han vendte tilbage til Eintracht Frankfurt i juni 2014.

Landsholdskarriere 
Chandler debuterede for USA's landshold den 17. marts 2011. Han var del af USA's trup til VM 2014.

Titler 
Eintracht Frankfurt

 DFB-Pokal: 1 (2017-18)
 UEFA Europa League: 1 (2021-22)

Kilder

Eksterne henvisninger 

Personer fra Frankfurt am Main
Fodboldspillere fra Tyskland
Fodboldspillere fra USA
Fodboldlandsholdsspillere fra USA
Fodboldspillere fra 1. FC Nürnberg
Fodboldspillere fra Eintracht Frankfurt
Deltagere ved verdensmesterskabet i fodbold 2014